कालीबावड़ी के समीप ट्राला फंसा, बखतगढ़ रोड पर आवागमन ठप
बखतगढ़ रोड कालीबावड़ी के पास शुक्रवार सुबह डायवर्शन पर 40 टन का ट्राला (आरजे 09 जीबी 0612) फंस गया। आवागमन प्रभावित हो गया। लोगों ने जैसे-तैसे पुलिया पर निर्माण के ऊपर से वाहन निकाल लिए, लेकिन प्रधानमंत्री सड़क योजना के ठेकेदार को पता चला तो उसने रास्ता बंद कर दिया। इस कारण दोनों तरफ वाहनों की लाइन लग गई।
शाम तक ट्राले को नहीं हटाया जा सका था। गौरतलब है आठ टन केपेसीटी के रोड से भारी वाहन गुजरने का सिलसिला जारी है। कार्रवाई के अभाव में भारीवाहन गुजर रहे हैं। रोड का उपयोग टोल टैक्स बचाने के लिए कर रहे हैं। रोड की पुलिया पर साढ़े छह बाई तीन फीट का गड्ढा होने से विभाग ने दो मीटर का स्लैब डाला है लेकिन क्यूरिंग को लेकर आवागमन बंद कर पास से ही अस्थायी डायवर्शन बनाया है जिसमें भारीवाहन फंसने से लोग परेशान हो रहे हैं।
बखतगढ़ रोड डावर्शन पर फंसा ट्राला।
hin_Deva hin_Deva hin_Deva mai_Deva